## Metodisko paņēmienu pielietošana skaņdarba Jenő Hubay von Szalatna *Mazurka laminora* apguvē

Viens no interesantiem skaņdarbiem vijoļspēlespēles apguves ir Jenő Hubay von Szalatna *Mazurka laminora.* Op.45 Nr.1

Darbu pie skaņdarba Jenő Hubay von Szalatna *Mazurka laminora*  apguves nosacīti var iedalīt vairākos posmos (skat. 1. attēlu):

1. attēls. *Skaņdarba apguves posmi*

Aplūkosim katru skaņdarba apguves posmu atsevišķi.

*1. Iepazīšanās ar skaņdarbu.*

Pirmajā skaņdarba apguves posmā ir nepieciešams pastāstīt un iepazīstināt audzēkni ar *Mazurku*. Iepazīstināt viņu ar komponistu, komponista daiļrades īpatnībām. Jenő Hubay von Szalatna ir 19.- 20.gs. ungāru komponists, vijolnieks un pedagogs. Iepazīstināt ar skaņdarba specifiku, raksturu. Tāpat var arī pedagogs atskaņot šo skaņdarbu, noklausīties audio ierakstu vai noskatīties video ierakstu no *Youtube*. Šajā skaņdarba apguves posmā tiek izmantota demonstrācijas metode.

*2. Skaņdarba analīze.*

Kad audzēknis ir iepazinies ar skaņdarbu, viņš sāk art tā analīzi. Darba sākumposms nedrīkst būt paviršs. Pareiza analīze ir ļoti svarīgs posms, strādājot pie skaņdarba.

Skaņdarbs ir uzrakstīts trijdāļu saliktā forma, kur vidusdaļa atgādina valsi.

*3. Aplikatūras izvēle.*

Ērta aplikātūra palīdz vijolnieka pirkstu veiklībai, mazina roku nogurumu. Racionāla aplikatūras izvēle ir atbildīgs brīdis skaņdarba apguves sākumposmā.

Var būt vairāki varianti aplikatūras risinājumiem.

Veiksmīgi izvēlēta aplikatūra palīdz ātri iegaumēt muzikālo materiālu, palīdz gūt audzēknim tehnisko pārliecību. Par ērtu var uzskatīt tādu aplikatūru, ar kuras palīdzību vislabāk var izteikt skaņdarbā ietverto autora domu. Aplikatūras izvēlē jāvadās pēc uzdevumiem, proti – precīza muzikālā teksta un štrihu izpilde, izteiksmīgums, jātiecas uz dabisku pirkstu secību (gammveidīga kustība, arpēdžijas, trijskaņu apvērsumi u.c.). Pedagogam nepieciešams kontrolēt, lai audzēknis ar izvēlēto aplikatūru spēlētu visa darba prosecā pie skaņdarba. Tas palīdz stingri iegaumēt pareizo pirkstu secību un palīdz novērst kļūdu iespējamību un apstāšanās iespējas, atskaņojot skaņdarbu kopumā.

*4. Darbs pie intonācijas.*

Jebkura skaņdarba pamatā ir cilvēka iekšējās pasaules, viņa pārdzīvojumu, jūtu un stāvokļa atspoguļojums. Intonācija melodijā precizē skaņu.Apgūstot pareizo aplikatūru, liela nozīme ir darbam ar intonāciju. Šajā sakarā ir ļoti noderīga solfedžēšanas izmantošana. Ar audzēkni ir nepieciešams noteikt intonatīvos akcentus apgūstamajā skaņdarbā.

*5. Ritma kontrole*.

Ritma kontrole attīsta vienotas elpošanas sajūtu un izpratni par muzikālā darba formas veselumu.

Audzēknim ir nepieciešams skaļi skaitīt ritmu jau sākotnējā skaņdarba analīzes posmā, kā arī izpildot gatavu, jau apgūtu skaņdarbu. Pedagogam stundā jāliek audzēknim atskaņot nošu materiālu skaitot ritmu ne tikai klasē, bet jāmudina, lai viņš to spēle arī ar metronomu.

*6. Frāzējums un skaņveide.*

Darbs ar frāzējumu nozīmē – iemācīt audzēknim piešķirt frāzei noteiktu nozīmi, padarīt frāzi košāku un lokanāku.

Tāpēc, sākot darbu pie tēla, ir jāsaprot tā struktūra, vienas frāzes attiecības ar otru, jo frāzējums vienmēr ir individuāls, tas ir atkarīgs no izpildītāja muzikālās izjūtas.

Īpaša uzmanība tiek pievērsta kulminācijai. Audzēknim jāiemācās sajust dinamiskās izmaiņas, pakāpeniska *crescendo* un *diminuendo* dēļ. Strādājot pie skaņdarba muzikālā tēla un satura, kulminācija vienmēr tiek attēlota spilgti un pārliecinoši. Ja audzēknis šo nosacījumu apgūs agrīnā skaņdarba izstrādes stadijā, tad nākotnē viņš patstāvīgi varēs attīstīt savu muzikālo domu un izteikt savas jūtas caur mūziku.

Darbam pie skaņveides ir jābūt cieši saistītam ar audzēkņu dzirdes spēju attīstību. Dzirdes kontrolei jābūt stingrai un organizētai.

Pedagoga pienākums ir iemācīt audzēkni pamanīt neprecizitātes savā izpildījumā, pareizi adekvāti reaģēt uz sliktu skanējumu, apzināties savas kļūdas un neatlaidīgi censties sasniegt pēc iespējas labākus rezultātus.

*7. Izpildījuma izteiksmīgums. Skaņdarba dinamiskais plāns.*

Izteiksmīgs izpildījums – skaņdarba galvenās domas nodošana klausītājam tēlainā, spilgtā un pārliecinošā formā.

Izteiksmīgā izpildījuma svarīgs aspekts – mūzikas nošu materiāla atskaņošanas precizitāte.

Viens no svarīgiem momentiem, strādājot pie skaņdarba apguves, ir – dinamika. Audzēknim jāiemācās konstruēt skaņdarba dinamisko plānu tā, lai skaņdarba kulminācija atbilstu tās nozīmei kopējā emocionālajā kontekstā.

Notīs norādīto dinamisko nokrāsu ievērošanai, prasmei tās patstāvīgi noteikt un precīzi realizēt, ir svarīga nozīme skaņdarbu muzikālā satura izteiksmīgā atklāšanā. Sākotnējais darba posms pie muzikālā tēla ir balstīts uz zināšanām par pamata dinamiskajām nokrāsām, terminiem un prasmēm to atveidošanā.

*8. Skaņdarba tehniskās meistarības apgūšana.*

Viens no galvenajiem darba aspektiem skaņdarba apguves sākumposmā attiecas uz skaņdarba tehnisko apguvi jeb meistarību.

Strādājot pie tehniski sarežģītām vietām, īpaša loma jāpiešķir spēlei lēnā tempā. Ritmiskais aspekts, frāzējums un nianses ir jāattīsta jau pašā sākumā, sākot ar lēnu tempu, nepārtraukti veidojot vēlamo tempu.

*9. Spēle pēc atmiņas.*

Lai ātrāk un precīzāk iemācītos kādu skaņdarbu no galvas, ir nepieciešams analizēt nošu tekstu. Tas ir, kā melodija tiek veidota – soli pa solim, kā tā iet – uz augšu vai uz leju, kāpēc, ar kādiem intervāliem; kāds ritmiskais zīmējums; vai ir kādas vietas, kas atkārtojas, kāda ir atšķirība. Šāda detalizēta analīze veicina ātrāku mūzikas nošu teksta iegaumēšanu, tā ietver ne tikai dzirdes–motorisko atmiņu, bet arī analītisko, vizuālo un emocionālo atmiņu.

Audzēkņu darba rezultātam ir jābūt – brīva un pārliecinoša visu skaņdarba mākslinieciskā satura izpausmes līdzekļu pārvaldīšana.

Viena no svarīgākajām problēmām, kura nav zaudējusi aktualitāti arī mūsdienās, ir tehniskā un mākslinieciskā sākuma lomas mērs spēlē uz vijoles.

Vieni no svarīgākajiem muzikālā stila elementiem ir štrihi. Izpildot Jenő Hubay von Szalatna *Mazurku laminora* izmanto štrihus *detache, legato, staccato, martele, spiccato.*

*Detache* ir visa skaņdarba štrihu pamats -  pilna garuma (ilguma) nots vai skaņa, kuru izpilda ar asu uzbrukumu vadot lociņu jebkurā virzienā. *Detache* izmantošanas īpatnība ir, tā saucamais, marķēts *detache.* Marķētu *detache* izmanto izpildot pēc rakstura enerģisku mūziku, kura pieprasa katras skaņas izcelšanu un atskaņošanu.

Dziedošais melodiskais vijoles raksturs ir saistīts ar štrihu *legato.* Pastiprināta uzmanība šim štriham ir jāpievērš skaņdarba vidusdaļā. Atskaņojot melodiju *legato*  lielu lomu spēlē agoģiskās nianses, nepieciešams sekot gan labās rokas vienmērīgai un līganai kustībai, gan tam, lai nav nevajadzīgu grūdienu, nevajadzīgu paātrinājumu un mākslīgu kavējumu.

Vibrato pielietošana mākslinieciski daiļo toņa skanīgumu un to nokrāsas, bagātina frazējuma izpildījumu.

Pirmajā un trešajā mazurkas daļā ir pietiekoši daudz vietu, kas prasa pasvītrotu štrihu *staccato* un *spiccato* izpildi*.* Šajā gadījumā roka praktiski nekustas, bet tā izraisa tikai delnas kustību.

Galvenais skaņdarba uzdevums – parādīt mazurkas raksturu, spilgtu un kontrastainu tēlainību. To var sasniegt ar precīzu spēles paņēmienu pielietojumu un māksliniecisko meistarību.